Diari Oficial de la Generalitat Valenciana


Sumari del DOGV 4207, del 11-03-2002 (2002/2019)

Informació pública de l'alternativa tècnica de programa d'actuació integrada de la unitat d'execució urbanització La Font de Sant Joan d'Alacant.
-------------------------------------------------------------------------------------------------------------------------------------------------

### Dades del document

Número de DOGV
:   4207

Data del DOGV
:   11-03-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/2019


Organisme emissor
:   Ajuntament de Sant Joan d'Alacant

Tipus de document
:   Anunci

Informació pública de l'alternativa tècnica de programa d'actuació integrada de la unitat d'execució urbanització La Font de Sant Joan d'Alacant. [2002/S2019]
  
Mitjançant aquesta es fa públic que l'alcalde Francisco de Paula Seva, i per delegació el regidor delegat d'Urbanisme, Manuel Giménez Albero, per resolució de 14 de febrer de 2002, ha resolt:
  
«.......Primer. Sotmetre a informació pública per termini de 20 dies l'alternativa tècnica de programa per al desenvolupament de la unitat d'execució presentada pel senyor José Muñoz Domínguez, en qualitat d'apoderat de la mercantil Faver Viam, SA, amb codi d'identificació fiscal número A-53056156, presentada amb data de 24 d'octubre de 2001, per als sòls delimitats en el vigent Pla General d'Ordenació com a sòl urbà en el paratge denominat La Font, i comprensiva dels documents següents:
  
- Memòria juridicotècnica.
  
- Pla de reforma interior amb expedient d'homologació declarativa.
  
- Avantprojecte d'urbanització
  
- Avantprojecte d'execució de via de servei en CN-332 km 117 i condicionament del nus d'accés a la urbanització La Font.
  
Segon. La informació pública s'anunciarà mitjançant edicte publicat en un diari d'informació general editat a la Comunitat Valenciana i - posterior o simultàniament - en el Diari Oficial de la Generalitat Valenciana, i es comunica de la possibilitat de formular al·legacions, proposicions juridicoeconòmiques en competència i alternatives tècniques.
  
Es podran presentar alternatives tècniques i al·legacions durant 20 dies comptadors des de l'última publicació de l'edicte. Les proposicions juridicoeconòmiques es presentaran durant els cinc dies següents al venciment del termini anterior. Aquests terminis quedaran prorrogats, per 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això en la quantia que reglamentàriament es determine. La pròrroga es farà constar en l'expedient, s'anunciarà en el tauler d'anuncis de l'Ajuntament i es comunicarà a qui, per desconéixer-la, presenten pliques prematurament.
  
L'acte d'obertura de pliques se celebrarà en la primera data hàbil a la conclusió del termini per a presentar-les. Del seu desenvolupament i resultat s'alçarà acta, amb fe pública i davant dos testimonis. Totes les actuacions podran ser objecte de consulta i al·legació pels interessats durant els 10 dies següents al d'obertura de pliques. Els competidors, durant aquest període, podran associar-se unint les seues proposicions.
  
Concloses les anteriors actuacions l'Ajuntament Ple pot aprovar un programa definint els continguts per elecció d'una alternativa tècnica i una proposició entre les presentades, amb les modificacions parcials que estime oportunes.
  
Tercer. Remetre avís amb el contingut de l'edicte al domicili fiscal de qui consten en el cadastre com a titulars de drets afectats per l'actuació.»
  
Contra aquesta resolució, no cal cap recurs administratiu ni jurisdiccional, en constituir un acte de tràmit que no decideix directament ni indirectament el fons de l'assumpte, no determina la impossibilitat de continuar el procediment i no produeixen indefensió o perjudici irreparable a drets i interessos legítims.